Tilnefningarnefnd auglýsir eftir tilnefningum og framboðum til stjórnar Aðalfundur Reita fasteignafélags hf. verður haldinn þann 10. mars 2020 . Tilnefningarnefnd Innan Reita fasteignafélags hf. er starfrækt tilnefningarnefnd sem hefur það hlutverk að undirbúa stjórnarkjör á hluthafafundum . Tilnefningarnefnd Reita fasteignafélags hf. var skipuð á hluthafafundi 12. mars 2019 og er skipunartími nefndarinnar til eins árs í senn . Nefndina skipa : Elín Jónsdóttir , formaður . Elín er lögfræðingur og sjálfstætt starfandi ráðgjafi . Þórir Þorvarðarson , ráðgjafi og sérfræðingur í mannauðsmálum . Þórarinn V. Þórarinsson , lögmaður og stjórnarformaður Reita , valinn af stjórn . Almennur framboðsfrestur til stjórnar samkvæmt samþykktum Reita fasteignafélags hf. er sjö dögum fyrir aðalfund . Hyggist fleiri bjóða sig fram til stjórnar en þeir sem tilnefningarnefnd gerir tilllögu um skulu þeir tilkynna um framboð sitt a.m.k. sjö sólarhringum fyrir aðalfund . Í því skyni að fá umfjöllun tilnefningarnefndar um tilnefningar og framboð til stjórnar skal erindi berast nefndinni eigi síðar en 4. febrúar 2020 ( fimm vikum fyrir aðalfund ) . Er áhugasömum bent á að fylla út neðangreint form til umfjöllunar tilnefningarnefndar og senda nefndinni . Farið verður með allar persónuupplýsingar sem tilnefningarnefnd berast sem trúnaðarmál . Tillaga nefndarinnar um val á stjórnarmönnum verður birt samhliða boðun aðalfundar eða í síðasta lagi þremur vikum fyrir aðalfund . Önnur framboð verða birt sex sólarhringum fyrir aðalfund . Einstaklingur sem nefndin gerir ekki tillögu um sem stjórnarmann í félaginu getur ávallt gefið kost á sér í stjórnina með því að skila inn formi framboðs til stjórnar innan hins almenna framboðsfrests , þ.e. sjö sólarhringum fyrir aðalfund .